Aastani 2008 kavandatavad eesmärgid on inimlikult mõistetavad, kuid ebapiisavalt läbikaalutuina kogumis ebarealistlikud ja Eesti kui terviku seisukohalt lühinägelikud. Linn võib riigi toel rajada Tallinna ka 10 000 eluaset, kinnisvara hindade ja korteritega varustatuse osas ei muudaks  see oluliselt midagi. Läänemere ja Euroopa Liidu taassündiva metropolina määravad Tallinna kinnisvaraturgu ja arengut sootuks teised mõjurid. Nagu teame varasemast kogemusest, toodab kunstlikult hoitav hinnatase pigem uut defitsiiti.